愛·回家 (第二輯)

《愛·回家》係香港無綫電視時裝處境喜劇，《愛·回家系列》嘅第二輯，由張繼聰、黃翠如、張振朗、何君誠、吳業坤、龔嘉欣、麥長青、李楓同馬海倫領銜主演，監製係羅鎮岳。

套劇由2015年7月6號起，逢星期一至星期五20:00-20:30喺翡翠台同高清翡翠台同步播放，總共191集。

套劇係2012年首播嘅處境喜劇《愛·回家》嘅全新故仔，部份演員係嗰套劇嘅原班人馬，並同舊故仔擁有共同世界，所言集數係由上一輯累積落嚟，但部份演員喺兩輯入面分別飾演唔同角色。前作馬家原有戲份抹走咗，主線以健身中心同海味舖為主。套劇係「Amazing Summer」2015嘅其中一套推介劇集。

皆因第二輯收視同口碑唔得掂，所以2015年底搵返第一輯主要演員返嚟幫手拍一部份集數，喺第925集正式回歸。

故仔大綱
瑜伽大師常健新同佢女友溫詩詩夾份開咗間「See See Fitness」嘅健身同瑜伽中心，工作上好合拍，但愛情上就有暗湧，皆因詩詩希望快啲組織個幸福家庭，但健新就一路都未有結婚嘅打算，搞到詩詩好無安全感。

「See See Fitness」有位瑜伽導師倫立信，身份其實係「安輝海味」嘅太子爺。佢老竇倫伯寬希望將海味舖生意盡快傳畀佢，但立信一路都無興趣接手家族生意，間舖就主力靠阿姨倫靜雯同老臣子文惠蘭幫手打理。

立信喺「See See Fitness」同另一位職員方嘉尚喺工作上有牙齒印，可惜禍不單行，佢哋兩個居然鍾意同一個女仔——旅遊同美食達人利樂兒。樂兒先後結識立信同嘉尚，又令佢哋兩個分別幫佢個住宅單位畀首期同供樓，搞到呢段三角關係好複雜。

演員表

主角
張繼聰 飾 常健新
黃翠如 飾 溫詩詩
張振朗 飾 倫立信
何君誠 飾 方嘉尚
吳業坤 飾 利樂童
龔嘉欣 飾 利樂兒
麥長青 飾 倫伯寬
李楓 飾 倫靜雯
馬海倫 飾 文惠蘭

配角
劉溫馨 飾 林希雅
陳潔玲 飾 周穎嫻
梁珈詠 飾 宋梓茹
鄭健樂 飾 馬屈帆
陳志健 飾 王博仕
魏焌皓 飾 魯仲
梁茵 飾 李淇
陳華鑫 飾 洪楠
謝可逸 飾 陸磊
江榮暉 飾 林忠有
李興華 飾 成申行
鄭恕峰 飾 羅漢果
廖麗麗 飾 馮英愛
楊家寶 飾 任莉芝
陳婉婷 飾 巫德舒
李岡 飾 劉甲
黃栢文 飾 關閱	
邵卓堯 飾 張炳
莫偉文 飾 司徒生
溫裕紅 飾 司徒太
于淼 飾 宋小花
張國強 飾 利國榮

客串
黎諾懿 飾 馬壯
劉丹 飾 馬虎
徐榮 飾 馬強
林漪娸 飾 勞麗嫦
蔣家旻 飾 馬子妮
羅天宇 飾 馬子仁
阮兒 飾 高秀蘋
姚嘉妮 飾 李鳴
徐心怡 飾 馬家好
黃子雄 飾 查嘉澤
張達倫 飾 嚴謹
楊卓娜 飾 馮嫣霞

單元角色

軼事
原定第一女主角由岑麗香去飾演，但佢一早畀戲劇組其他監製霸住咗，跟住就諗住搵徐子珊頂上，但佢做慣黃金檔女主角，覺得拍處境劇降呢而拒絕咗，最後就由黃翠如「執三攤」。 
套劇係李楓回歸無線電視嘅頭一套電視劇。
第一輯嘅角色得返四個能夠過渡，而馬家戲份就剩低黎諾懿飾演嘅馬壯。
劇入面嘅「安輝海味」係喺上環安記海味拍嘅；而劇入面嘅「See See Fitness」健身中心係喺九龍灣leap拍嘅。

記事
2015年5月20號：《愛·回家》搞「變新」記者會，宣佈《愛·回家》將會繼續拍，同埋加入新演員，舊演員適當時候將會再出。新故仔喺7月6號開始播。
2015年5月27號：套劇喺12:30喺將軍澳電視廣播城一廠灰位搞試造型記者會。
2015年6月23號：套劇喺15:15喺將軍澳電視廣播城十一廠灰位搞開鏡拜神記者會。
2015年7月5號：套劇喺14:00喺油塘大本型搞「夏日延續愛」宣傳活動。

收視
下面係套劇喺香港無綫電視翡翠台、高清翡翠台首播時段嘅收視紀錄：

拎
 愛•回家 - 主頁 - tvb.com

2015年無綫電視劇集
2016年無綫電視劇集
愛·回家系列